Franciscus Accursius

Francesco d'Accorso estis itala juristo kaj beletristo, filo de la renoma glosisto Accursio da Bagnolo (1184-1263), kaj profesoro en la Universitato de Bolonjo kie li estis bonsukcesa kiel lektoro pri juro. Li estis lernanto de Azzone da Bologna (1150-1225). Invitita de la angla reĝo Eduardo la 1-a li instruis en la Universitato de Oksfordo inter 1273 kaj 1281.

Biografio
Li entreprenis la grandan laboron aranĝi en unu korpuson la preskaŭ sennombrajn komentojn kaj rimarkojn pri la Kodo, la Institutoj kaj la Digestoj, kies konfuzita disvastigo inter la verkoj de malsamaj verkistoj kaŭzis multe da obskureco kaj kontraŭdiro. Tiu ĉi kompilaĵo, portanta la titolon "Glossa ordinaria sive magistralis", sed kutime konata kiel la "Granda Glosaro", kvankam verkita en la barbara latina, havas pli da metodo ol tiu de iu antaŭa verkisto pri la temo. Ĝia plej bona eldono estas tiu de Denis Godefroi (1549-1621), publikigita ĉe Liono, en 1589, en 6 volumoj.
eta|maldekstre|400px|"Glosa Ordinaria", eldonita de Johannes Andreae, Bolonjo, 1350
Kiam Accursius estis dungita por ĉi tiu laboro, estas dirite ke, aŭdante pri simila proponaĵo kaj komencita de Odofredo Denari (1200-1265), alia juristo de Bolonjo, li ŝajnigis maldisponon, interrompis siajn publikajn prelegojn kaj enfermis sin, ĝis kiam kun granda rapido li sukcesis plenumi sian dezajnon. Accursius estis tre laŭdita de la propraj juristoj kaj de la tuj sekva epoko, kaj li eĉ estis nomita la idolo de la jurkonsultistoj, sed tiuj de pli postaj tempoj formis multe pli malaltan takson de liaj meritoj.

Ne povas esti dubo, ke li malĉifris la sencon de multaj leĝoj kun multe da lerteco, sed estas same nekontesteble, ke lia nescio pri historio kaj antikvaĵoj ofte kondukis lin en absurdaĵojn, kaj estis la kaŭzo de multaj difektoj en liaj klarigoj kaj komentarioj. Li mortis en Bolonjo en 1260. Lia majoratulo Franciscus Accursius (1225-1293), kiu ankaŭ plenigis la katedron de juro en Bolonjo, estis invitita al Oksfordo fare de reĝo Eduardo la 1-a, kaj en 1275 aŭ 1276 faris prelegojn pri juro en la angla universitato.

Dante Alighieri metis lin inter la sodomitoj en 15-a kanto de la Infero.

Verko
 Glossa ordinaria or magistralis, ĉ. 1228, The First Universities

Vidu ankaŭ

 Azzone da Bologna (1150-1225) itala mezepoka juristo
 Franciscus Accursius la Juna (1151-1229) itala juristo
 Franciscus Accursius (1184-1263) itala juristo, studento de Azzone da Bologna kaj amiko de Odofredo Denari (1200-1265)
 Robert Kilwardby (1215-1279) angla kardinalo kaj filozofo
 Nikolao la 3-a (1216-1280)
 Azzo Portius (1225-1293) itala juristo
 Guido da Suzzara (1225-1292) itala juristo
 Jacques de Révigny (1230-1296)
 Eduardo la 1-a (1239-1307)
 Cervotto d'Accursio (1240-1287) itala juristo
 Guglielmo d'Accursio (1246-1313) itala juristo
 Dante Alighieri (1265-1321) samtempulo de Accursius
 Jacobus de Belviso (1270-1335) itala juristo
 Johannes Andreae (1270-1348) itala fakulo pri kanonika rajto
 Raynerius Arsendi da Forlì (1290-1358) itala juristo
 Bartholomaeus da Saliceto (1335-1411) itala juristo
 Francesco Zabarella (1360-1417) itala kardinalo kaj kanonikulo
 Philippus Decius (1454-1537) itala juristo
 Thomas Diplovatacchius (1468-1541) itala juristo Universitato de Bolonjo
 Guglielmo Rovillius (1504-1589) franca humanisto kaj presisto
 Denis Godefroy (1549-1622) franca juristo
 Nicolas Boileau (1636-1711) franca poeto kaj verkisto

 Referencoj 

Kategorio:Naskiĝintoj en 1225
Kategorio:Mortintoj en 1293
Kategorio:Naskiĝintoj en la 13-a jarcento
Kategorio:Mortintoj en la 13-a jarcento

Kategorio:Latinlingvaj verkistoj
Kategorio:Italaj beletristoj
Kategorio:Italaj juristoj